اولیور ہیویسائیڈ

اولیور ہیویسائیڈ (جم:کیمڈن، لندن 18 مئی 1850 – موت:ٹورکئے، ڈیون 3 فروری 1925) اک آپ ہی سکھئت انگریز الیکٹریکل انجینیئر، حساب دان اتے طبعیاتی سائنسدان سی۔

بھاویں اپنے سمیاں دوران اوہ دنیا دا اک مشہور سائنسدان سی، پر اجکلھ دی دنیا نوں پتہ نہیں اے کہ اسنے ریاضی اتے فزکس وچ کنا یوگدان دتا سی۔ اسنے بجلئی سرکٹاں نوں سمجھن لئی کمپلیکس انکاں دی ورتوں کیتی سی اتے الیکٹرومیگنیٹک ویو تھیوری تے بہت سارا کم کیتا سی جس نال ڈفرینشیئل مساواتاں نال کم کرن لئی نویں طریقیاں نوں لبھنا ضروری ہو گیا۔ اسنے میکسویل مساواتاں اتے ویکٹر کیلکولس اپر وی کم کیتا۔ آئینوسفیئر دا اک حصہ وی اسدے نام اپر رکھیا گیا سی جسنوں کینیلی-ہیویسائیڈ پرت کیہا جاندا اے۔ اسدا سبھاء بہت تکھا سی جس کرکے اسنوں بہت سارے لوک اسنوں اک پاگل سائنسدان کہندے سن۔

 جیون 
ہیویسائیڈ دا جم کیمڈن، لنڈن وکھے ہویا سی۔ اسدا پیؤ اک نپن لکڑ نقاش سی۔ اسدا چاچا، سر چارلس وھیٹسٹون (1802–1875)، نے ٹیلیگراف بناؤن وچ اسدی مدد کیتی سی اتے ایؤسٹن ریلوے سٹیشن تے 1837 وچ مشہور استعمال کیتے سن۔

ہیویسائیڈ نکے قد دا سی اتے اسدے وال لال رنگ دے سن۔ جدوں اوہ چھوٹا سی تاں اسنوں لال بخار دی بیماری سی جس نال اوہ تھوڑھا بولا ہو گیا سی، خاص کرکے اپنے جیون دے آخری سمیاں وچ۔ ہیویسائیڈ کیمڈن ہاؤس سکول وچ 16 سالاں دی عمر تک پڑھیا سی اتے 18 سالاں دی عمر تک اوہ گھر وچ پڑھدا رہا۔ اسنے اک ٹیلیگراف اوپریٹر دے طور تے نوکری وی کیتی اتے ڈنمارک وچ کم کردیاں کجھ سماں وی بتایا۔

 حوالے 

گٹھ:سائنسدان
گٹھ:انگریز
گٹھ:جم 1850
گٹھ:موت 1925
گٹھ:فزکس